
KMMI

Kárpátaljai Magyar Művelődési Intézet

ЗОБО «Центр підтримки угорської культури»

KMMI Hírlevél V. évfolyam, 7. (142.) szám.  2014. március 30.
------------------------------------------------------------------

EZ lesz ÁPRILIS FOLYAMÁN
Fontosabb események, rendezvények

2014. április 3.  A Kölcsey Ferenc Szakkollégium HÖK és FRIGY (Főiskolai Református Ifjúsági Gyülekezet) jótékonysági hímestojtásfestő estet tart a Kölcsey Kollégium ebédlőjében. A megfestett tojásokat Húsvétig szeretnék értékesíteni, a bevételből pedig a Szolyvai Magyar Óvodát támogatnák.

Részvétel legalább egy darab csirkementes tojással. A tojásfestés ideje alatt a Kölcsey-kupa keretein belül rántottasütő verseny kerül megrendezésre. Az alkalom végén szavazzák meg és árverezik a 3 legszebben megfestett tojást; a bevételből szintén az óvodát támogatják. Az estre minden érdeklődőt szeretettel várnak, nem csak főiskolásokat!
Helyszín: Kölcsey Ferenc Szakkollégium, Beregszász, I. Franko u.  Kezdés: 17.00 óra.
2014. április 3. Csehov Kastanka című mesejátékának színházi előadására kerül sor a beregszászi színházban. Jegyek elővételben a Kárpátaljai Megyei Magyar Drámai Színházban, vagy a +380-95-92-60-062 telefonszámon Erdei (Bedő) Erikánál igényelhetőek. Egy jegy ára 15 hrivnya. Minden érdeklődőt szeretettel várnak! Helyszín: Kárpátaljai Megyei Magyar Drámai Színházban Kezdete: 14.00 óra.
2014. április 3. A II. Rákóczi Ferenc Kárpátaljai Magyar Főiskola Görögkatolikus Főiskolai Lelkészsége (GörögKör) ismét megrendezi nagyböjti hangversenyét. Fellép az Ungvári Keresztfelmagasztalás Görögkatolikus Püspöki Székesegyház kórusa (karnagy: Barna András). Az est bevételét a Kezünkben a Jövő Alapítvány jótékony céljaira ajánlják fel. Helyszín: Beregszász, II. Rákóczi Ferenc Kárpátaljai Magyar Főiskola. Kezdés: 17.00 óra.
2014. április 4.  Kállay-Saunders András, a 2014-es Eurovíziós Dalfesztivál magyarországi képviselője lép fel Kárpátalján. Előtte a 2011-es X-Faktor kárpátaljai felfedezettje, Demes Tamás énekel. Helyszín: Kárpátaljai Megyei Magyar Drámai Színház. Kezdés: 17.00 óra.
2014. április 4. A Háló Kárpátaljai Megyei Katolikus Egyesülete Nagyszőlős-környéki közösségeknek, közösségbe vágyóknak Ugocsai Kerületi Háló Találkozót szervez. A találkozó témája: A közösség megtartó ereje. Előadás: Béres István. Kiscsoportos megbeszélés. Ebéd. Műhelymunka a közösségről. Helyszín: nagyszőlősi ferences kolostor. Kezdés: 9.30 óra. Részvételi díj: 20 hrivnya.
2014. április 5.  Tanárok, pedagógusok lelki napja  a Karácsfalvai Sztojka Sándor Görög Katolikus Líceumban. A szervezők szeretettel várnak minden olyan érdeklődőt, aki a "szakmában" munkálkodik, hogy közösen gondolkodva felismerjék hivatásunk értékeit és megerősödjenek mindennapi munkájukban! A lelki nap témája: "Krisztust akarom megismerni és feltámadásának erejét." (1Kor 3,10) A lelki nap vezetője: ft. Kiss Zsolt atya. Helyszín: Karácsfalva, Béke út 54/a. Kezdés: 9.00 óra. Részvételi díj: 30 hrivnya. 

2014. április 6. Hímestojás-festő mesterkurzus a Váralja kávézóban. Helyszín: Ungvár, Olbracht u. 3. Kezdés: 11.00 óra.

2014. április 6. Zicherman Sándor festőművész jubileumi kiállítása 80. születésnapja és 60 éves festői pályafutása alkalmából (a kiállítás 2014. április 6–30. között tekinthető meg). Helyszín: Impasto kiállítóterem, Nagyszőlős, Sevcsenko u. 8. Kezdés: 14.00 óra. 
2014. április 9.  A Kárpátaljai Magyar Kulturális Szövetség Nagyszőlősi Középszintű és Városi Szervezete „Hol tart a gyógyászat" címmel előadást szervez az egészségügyi világnap alkalmából. Előadó: Dr. Vackó László belgyógyász, a Munkácsi Keresztyén Egészségügyi Központ főorvosa. Helyszín: KMKSZ iroda, Nagyszőlős. Kezdés: 17.00 óra.
2014. április 10.  A Tekéntetes úr című népmese színházi előadására kerül sor a beregszászi színházban. Kezdés: 13.00 óra.
2014. április 11. A II. Rákóczi Ferenc Kárpátaljai Magyar Főiskola Filológia Tanszéke (Angol nyelv és irodalom tanszéki csoport) nemzetközi idegennyelv-tanítási és alkalmazott nyelvészeti konferenciát tart „Modern irányzatok az idegennyelv-tanításban és az alkalmazott nyelvészetben a 21. században: válaszok a kihívásokra" címmel.

2014. április 11.  Költészet napja.

2014. április 13. Hímestojás-festő mesterkurzus a Váralja kávézóban. Helyszín: Ungvár, Olbracht u. 3. Kezdés: 11.00 óra.
2014. április 16-25 A Magyar Értelmiségiek Kárpátaljai Közössége a Kárpátaljai Magyar Művelődési Intézet és a Kárpátaljai Magyar Zsidók Egyesületével együttműködve Magyar holokauszt emlékév – 2014 Kárpátalján címmel Beregszászban, Ungváron, Munkácson, Nagyszőlősön, Tiszabökényben, Péterfalván több civil szervezettel közösen emlékezik a kárpátaljai zsidóság gettókba zárásának és deportálásának 70. évfordulójára 

 
2014. április 16. Emlékezés a beregszászi és beregvidéki zsidóságra. Gyertyagyújtás a beregszászi járási kultúrház (az egykori nagyzsinagóga) falán lévő holokauszt-emléktáblánál. Beszédet mond Huber Béla, a KMZSE elnöke és mások. Kezdés: 10.30 óra.
*Filmvetítés a holokausztkutatók anyagaiból.

* Magyar holokauszt emlékév – 2014 Kárpátalján. Nemzetközi konferencia: Sorstragédiák: kárpátaljai magyar zsidók a náci és a sztálini lágerekben. 
* Robert Capa (eredeti nevén: Friedman Endre, 1913–1954) világhírű, magyar származású fotográfus fotókiállítása.

Helyszín: Európa-Magyar Ház, Beregszász, Széchenyi u. 59B. Kezdés: 11. 00 óra.
*Főhajtás Hirsch Salamon (1891–1944) egykori beregszászi főrabbi emléktáblájánál.
Helyszín: Beregszász, az izraelita temető bejáratánál. Kezdés: 15. 00 óra.
2014. április 17. Emlékezése a holokauszt áldozataira a Munkácsi Állami Egyetem Humán-Pedagógiai Koledzse magyar tagozatának diákjaival. A rendhagyó irodalom- és történelemórán közreműködnek az Együtt című folyóirat szerzői. Háziasszony: Kótun Jolán magyar szakos tanár.
* Robert Capa világhírű fotóművész vándorkiállításnak megnyitása Magyarország Ungvári Főkonzulátusának közreműködésével.

Helyszín: Munkács, Jan Komenszki u. 59.  Kezdés: 10.00 óra.

*Emlékezés a Munkácsról és vidékéről gettókban zárt és deportált zsidókra a munkácsi izraelita temetőben. Gyertyagyújtás a holokauszt-emlékműnél.

Helyszín: Munkács, izraelita temető. Kezdés: 13.00 óra
2014. április  23. Emlékezése a holokauszt áldozataira az Ungvári Nemzeti Egyetem Magyar Tannyelvű Humán- és Természettudományi Kara diákjaival. A rendhagyó irodalom- és történelemórán közreműködnek az Együtt című folyóirat szerzői. Házigazda dr. Spenik Sándor dékán.
* Robert Capa világhírű fotóművész vándorkiállításnak megnyitása Magyarország Ungvári Főkonzulátusának közreműködésével.

Helyszín: Ungvár, Unyiverszitetszkaja u. 14. Kezdés: 11.00 óra
*Emlékezés az Ung-vidéki és ungvári gettókba zárt és deportált zsidókra az ungvári izraelita temetőben. Gyertyagyújtás a holokauszt-emlékműnél.

Helyszín: Ungvár, izraelita temető. Kezdés: 14.00 óra
2014. április 25.  Emlékezése a holokauszt áldozataira, író-olvasó találkozó a nagyszőlősi központosított könyvtárban. Házigazda Vaskeba Katalin igazgató.
* Robert Capa világhírű fotóművész vándorkiállításnak megnyitása Magyarország Ungvári Főkonzulátusának közreműködésével.

Helyszín: Nagyszőlős, Borkanyuk u. 1. Kezdés: 10.00 óra
*Emlékezés a nagyszőlősi és ugocsai gettókba zárt és deportált zsidókra az emléktáblánál és a helyi izraelita temetőben. Gyertyagyújtás a holokauszt-emléktáblánál.

Helyszín: Nagyszőlős, izraelita temető. Kezdés: 12.00 óra
2014. április 25. A Tiszabökényből elhurcolt zsidók emléktáblájának felavatása. 
* Gyertya gyújtás a II. világháború áldozatainak péterfalvai emlékművénél.

* Robert Capa világhírű fotóművész vándorkiállításnak megnyitása Magyarország Ungvári Főkonzulátusának közreműködésével. Háziasszony: Pallagi Ágnes.
Helyszín: Péterfalva, a Művelődési Ház közkönyvtára, II. Rákóczi Ferenc u. 124. Kezdés: 16.00 óra.
2014. április 22. Húsvétolással kapcsolatos hagyományok bemutatója. Húsvéti tojásgurítás a Tiszaháti Tájmúzeumban (Farkasfalva-Tiszabökény) a KMMI szervezésében. Házigazda: Perduk Beáta múzeumigazgató. Kezdete: 14. 00 óra.
2014. április 25. A Tekéntetes úr című népmese színházi előadására kerül sor a beregszászi színházban. Kezdés: 18.00 óra.

2014. április 25–27. SzakuraFest Ungváron.
2014. március 26. Ötödször kerül sor a múlt év elején megjelent Szárnypróba című, pályakezdő fiatalok írásait tartalmazó antológia szerzőinek és az azóta jelentkező alkotók találkozójára Beregszászban, a Kárpátaljai Magyar Művelődési Intézetnek (KMMI) otthont adó Európa–Magyar Házban. Kezdés: 11.00 óra.
2014. április 28. Tarasz Csubajsz és a Piccardiai Tercia koncertje. Helyszín: Kárpátaljai Megyei Ukrán Zenés-Drámai Színház, Ungvár, L. Tolsztoj u.   Kezdés: 18.00 óra.

2014. április folyamán. Költészetnapi rendezvények, író-olvasó találkozók, könyv és Együtt-bemutatók, kiállítások.  
PROGRAMAJÁNLÓ, KIÁLLÍTÁSOK, ELŐADÁSOK

Állandó kiállítások:

· Koczka Antal festőművész emlék- és múzeumháza. Ungvár, Vinnyicsna út 20. Nyitva tartás: hétfőtől péntekig 8.00–16.00 óra között, Tel: (03122) 3-06-91. A kiállítás tárgyai: festmények, dokumentumok, levelek.

· „Uzshorod” Galéria.  Ungvár, Szvoboda sugárút 7/26. Nyitva tartás: kedd – vasárnap (hétfő szabadnap) 10.00–17.00 óra között, Tel: (0312) 61-25-49. A galéria állandó kiállításokat szervez ukrajnai és a szomszédos országok művészeinek alkotásaiból.

· Manajló Tivadar festőművész emlék- és múzeumháza. Ungvár, Drugeth út 74. Nyitva tartás: kedd-szombat 8.00–16.00 óra között, Tel: (03122) 3-25-95. A festményeken kívül dokumentumok, kéziratok és levelek fénymásolatai is helyet kaptak a kiállításon.

· Szabadtéri Néprajzi Múzeum. Ungvár, Káptalan u. 33 a. Nyitva tartás: hétfő-vasárnap (kedd szabadnap) 8.00–15.30 óra között Tel: (03122) 3-73-92.

· Kárpátaljai Honismeretei Múzeum. Ungvár, Káptalan u. 33. Nyitva tartás: hétfő-vasárnap (kedd szabadnap) 08.00–15.30 óra között. Tel: (03122) 3-44-42

Az Ungvári Nemzeti Egyetem magyar karán az alábbi alkotók kiállítása tekinthető meg:  

· Molnár Zsolt Magyarlakta települések címerei és pecsétjei. 

· Ugyanitt tekinthető meg a  Látható kétnyelvűség: nyelvpolitika képekben című kiállítás, amelyet a II. Rákóczi Ferenc Kárpátaljai Magyar Főiskola Hodinka Intézete állított össze.
· Horváth Anna szobrász- és keramikusművész életét és munkásságát bemutató kiállítás tekinthető meg a Beregszászi 6. Sz. Általános Iskolában.

· A Péterfalvai Képtárban  megtekinthetők a Munkácsy Mihály Alkotótábor  tagjainak munkái, amelyek a képtár állományát gyarapítják: Asztalos Éva (Ungvár), Bálint Lívia (Nagydobrony),  Bartosh József, Bartosh Tatjana (Beregszentmiklós),  Bilák Marina (Rahó),  Fuchs Andrea (Ungvár), Darabán János (Rahó), Homoki Gábor (Péterfalva), Kalitics Erika (Munkács),  Kutasi Xénia (Bene), Klisza János (Ungvár), Klisza Krisztina (Ungvár), Lőrincz István, Lőrincz Katalin (Ungvár), Matl Péter, Matl Szilárd (Munkács),  Nigriny Edit (Ungvár), Prófusz Marianna (Beregszász), Réti János (Ungvár), Soltész Péter (Ungvár).

· Kárpátalja kortárs képzőművészeinek, népművészeinek, fotóművészeinek állandó kiállítása a Péterfalvai Képtárban (Péterfalva, György Endre kastély). Tárlatvezető: Borbély Ida igazgató. A képtár eddig közel kétszáz képzőművészeti alkotással gyarapodott, a kárpátaljai jeles alkotók válogatott munkáiból állandó kiállítás nyílt: Balla Pál, Habda László, Herc Jurij, Harangozó Miklós, Kassai Antal, Kontratovics Ernő, Kosztrub Georgij, Medveczkyné Luták Edit, Medveczky Miklós, Mikita Volodimir, Mitrik Mihajló, Prihogyko Vjacseszláv, Sütő János, Szkakandij Vaszil, Szaller Olekszandr, Zvenigorodszkij Vitalij és mások, akiknek alkotásaival a tárlat reprezentálja Kárpátalja korábbi évtizedeinek festészetét. (Ungvár), Soltész Gabriella (Ungvár), Picur Zoltán, Szajkó Tibor (Beregszász).

· Az ugocsai népművészek alkotásainak, Tiszahát népének életvitelével kapcsolatos tárgyak  állandó kiállítása a Tiszaháti Tájmúzeumban (Fogarasy-kúria, Tiszabökény-Farkasfalva). 

· Lőrincz István fotográfus (Ungvár) III. Kárpátaljai kaleidoszkóp című fotókiállítása az UNE Humán-Természettudományi Magyar Karán. 

· Garanyi József és Horváth Anna valamint más beregvidéki képzőművész állandó emlékkiállítása a Beregvidéki Múzeumban.

· Bartosh Tatjana, Bartosh József és más kárpátaljai kortárs alkotók kiállítása a beregszentmiklósi várkastélyban.

· Soltész Péter kiállítása az ungvári Váralatti Múzeum-kávézóban és Magyarország Ungvári Főkonzulátusán

· Munkácsy Mihály Alkotótábor kiállítása a Péterfalvai Képtárban.

Összeállította: Dupka György és Zubánics László
Folyamatos rendezvények, tennivalók:

Közgyűjteményi állománygyarapítás, ukrajnai magyar nyomtatott hungarikumok, hanganyagok gyűjtése, feldolgozása. Közművelődési rendezvények szervezése, koordinálása, szakmai tanácsadás, adatbázis gondozás. Kisebbségkutatási programok koordinálása, a KMMI-füzetek kiadása. Képzőművészeti kiállítás. Fotókiállítás, könyv- és sajtókiállítás. Együtt c. irodalmi, művészeti és kulturális folyóirat kiadása. Kárpátaljai Magyar Krónika kiadása. Honlap (www. kmmi.org.ua) gondozás, frissítés, adatfeltöltés. Ön a Kárpátaljai Magyar Művelődési Intézet és a Magyar Értelmiségiek Kárpátaljai Közössége hírlevelét olvassa. A hírlevél irodalmi, művészeti híreket, információkat tartalmaz. 
A levelezési lista nyilvános, ahhoz bárki csatlakozhat, s bármely tag felvetetheti mások címét.

